
Työskentelyn taidot
T2 Vastuunottaminen opiskelusta 
Oppilas kykenee ohjattuna aloittamaan työskentelyn ja ylläpitämään sitä.
T3 Opittujen asioiden yhteydet 
Oppilas havaitsee ohjattuna opittavien asioiden välisiä yhteyksiä
T4 Matemaattinen ilmaisu
Oppilas ilmaisee ohjattuna matemaattista ajatteluaan jollakin tavalla
T5 Ongelmanratkaisutaidot 
Oppilas jäsentää ohjattuna ongelmia ja ratkaisee osia ongelmasta.
T6 Taito arvioida ja kehittää matemaattisia ratkaisuja
Oppilas selittää ohjattuna tuottamansa ratkaisun ja pohtii ohjattuna tuloksen mielekkyyttä.
T7 Matematiikan soveltaminen 
Oppilas tunnistaa matematiikan käyttömahdollisuudet ympärillään ja tietää ongelman matemaattisen muotoilun tarpeellisuuden
T8 Tiedon analysointi ja kriittinen tarkastelu 
Oppilas osaa vertailla ohjattuna tietoa matemaattisella perusteella.
T9 Tieto- ja viestintäteknologian käyttö 
Oppilas tutustuu matematiikan oppimista tukevaan ohjelmistoon ja käyttää sitä ohjatusti.
Käsitteelliset ja tiedonalakohtaiset tavoitteet
T10 Päättely- ja laskutaito 
Oppilas laskee päässään lyhyitä laskutoimituksia ja löytää ohjattuna matemaattisia säännönmukaisuuksia.
T11 Peruslaskutoimitukset rationaaliluvuilla 
Oppilas laskee samannimisten, positiivisten murtolukujen yhteen- ja vähennyslaskuja. Oppilas kertoo murtoluvun kokonaisluvulla
T12 Lukukäsite 
Oppilas sijoittaa annetun desimaaliluvun lukusuoralle. Oppilas tunnistaa tilanteet, jolloin tarvitaan pyöristämistä
T13 Prosentin käsite ja prosenttilaskenta 
Oppilas selittää, päättelee tai laskee prosenttiosuuden ja prosenttiluvun osoittaman määrän
T14 Tuntemattoman käsite ja yhtälönratkaisutaidot 
Oppilas yhdistää samanmuotoisia termejä. Oppilas ratkaisee ohjattuna ensimmäisen asteen yhtälöitä ja päättelee ohjattuna vaillinaisen toisen asteen yhtälön jonkin ratkaisun.
T15 Muuttujan ja funktion käsitteet sekä kuvaajien tulkitseminen ja tuottaminen 
Oppilas laskee lausekkeen arvon ja lukee leikkauspisteiden koordinaatteja. Oppilas tunnistaa nousevan ja laskevan suoran yhtälöstä. Oppilas piirtää ohjattuna ensimmäisen asteen funktion kuvaajan koordinaatistoon.
T16 Geometrian käsitteiden ja niiden välisten yhteyksien hahmottaminen 
Oppilas tunnistaa ja nimeää kulmia ja monikulmioita ja laskee ohjattuna niihin liittyviä laskuja. Oppilas piirtää suoran suhteen symmetrisiä kuvioita
T17 Suorakulmaisen kolmion ja ympyrän ominaisuuksien hahmottaminen 
Oppilas laskee hypotenuusan pituuden käyttämällä Pythagoraan lausetta. Oppilas osaa tutkia kolmion suorakulmaisuutta. Oppilas tunnistaa ympyrään liittyviä käsitteitä ja laskee ohjattuna ympyrän kehän pituuden.
T18 Pinta-alojen ja tilavuuksien laskutaito 
Oppilas muuntaa yleisimmin käytettyjä pinta-alan ja tilavuuden yksiköitä. Oppilas osaa laskea suorakulmion pinta-alan ja suorakulmaisen särmiön tilavuuden.
T19 Tilastolliset tunnusluvut ja todennäköisyyslaskenta 
Oppilas lukee tiedon pylväs-, viiva- ja ympyrädiagrammista sekä taulukosta. Oppilas laskee keskiarvon ja määrittää ohjattuna tyyppiarvon ja mediaanin. Oppilas päättelee ohjattuna klassisia todennäköisyyksiä.
T20 Algoritminen ajattelu ja ohjelmointitaidot 
Oppilas tunnistaa yksinkertaisen algoritmin askeleet ja testaa ohjattuna valmiita ohjelmia.

